mteb/GreekLegalCodeClassification huggingface dataset:
192. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 416 της 23/30 Νοεμ. 1990 (ΦΕΚ Α΄ 162) Σύσταση Γενικών Διευθύνσεων στον Οργανισμό Απασχόλησης Εργατικού Δυναμικού (Ο.Α.Ε.Δ.). Έχοντας υπόψη: 1.Τις διατάξεις του άρθρ. 78, παρ. 1, 4 και 5 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (101/Α). 2.Την αριθ. 549/1990 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης και Εργασίας, αποφασίζουμε: Άρθρο μόνο.-1.Στον Οργανισμό Απασχολήσεως Εργατικού Δυναμικού συνιστώνται οι ακόλουθες Γενικές Διευθύνσεις: α)Γενική Διεύθυνση Εργατικού Δυναμικού, που συγκροτείται από τις Διευθύνσεις: (αα)Επαγγελματικού Προσανατολισμού. (ββ)Μαθητείας και Επαγγελματικής Καταρτίσεως Ενηλίκων. (γγ)Προγραμμάτων και Μέσων Διδασκαλίας. (δδ)Απασχολήσεως (εε)Ασφαλίσεως (στ)Υπηρεσία Διεθνών Σχέσεων (ζ)Υπηρεσίας Επαγγελματικής Αποκατάστασης Ατόμων με ειδικές ανάγκες. (η)Γραφείου Ίσων Ευκαιριών. β)Γενική Διεύθυνση Υποστηρίξεως, που συγκροτείται από τις Διευθύνσεις: (αα)Μελετών και Οργάνωσης (ββ)Διοικητικού (γγ)Οικονομικών Υπηρεσιών (δδ)Προμηθειών (εε)Τεχνικών Υπηρεσιών (στ)Μηχανογραφίας (ζ)Υγειονομικής Υπηρεσίας (η)Υπηρεσίας Στατιστικής Οι Γενικές αυτές Διευθύνσεις προγραμματίζουν τη δραστηριότητα, συντονίζουν τη λειτουργία των επί μέρους υπηρεσιακών μονάδων που υπάγονται σ’ αυτές για την πραγματοποίηση των στόχων που περιγράφονται στις διατάξεις του Β.Δ. 405/71 «Περί Οργανώσεως συγκροτήσεως και λειτουργίας των Υπηρεσιών του Ο.Α.Ε.Δ.» και γενικά ασκούν το έργο που ο νόμος αναθέτει στους Γενικούς Διευθυντές. «2.Στις Γενικές Διευθύνσεις της προηγούμενης παραγράφου προΐστανται Γενικοί Διευθυντές υπάλληλοι των κλάδων ΠΕ Διοικητικού - Οικονομικού και ΠΕ2 Ειδικών Επιστημόνων.». Η παρ. 2 αντικαταστάθηκε ως άνω από το άρθρο μόνο του Π.Δ. 78/3-18 Μαρτ. 1993, (ΦΕΚ Α΄ 34). (Αντί για τη σελ. 98,711) Σελ. 98,711(α) Τεύχος 1294-Σελ. 81 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.190-192
100.   ΒΑΣΙΛΙΚΟΝ ΔΙΑΤΑΓΜΑ υπ' αριθ. 207 της 18/26 Μαρτ. 1971 (ΦΕΚ Α' 61) Περί επεκτάσεως των διατάξεων του Ν.Δ. 533/1970 επί των Ν.Π.Δ.Δ. αρμοδιότητος Υπουργείου Δημοσίων Έργων. Έχοντες υπ' όψιν: 1.Τας διατάξεις του άρθρ. 7 παρ. 2 του Ν.Δ. 533/1970 «περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς». 2.Την υπ' αριθ. 23675/10.7.1970 (ΦΕΚ 477/11.7.70 Β' τεύχος) απόφασιν του Πρωθυπουργού ως Υπουργού Προεδρίας Κυβερνήσεως. 3.Την υπ' αριθ. 49/1971 σύμφωνον γνωμοδότησιν του Α.Σ.Δ.Υ. 4.Την υπ' αριθ. 84/1971 γνωμοδότησιν του Συμβουλίου της Επικρατείας, προτάσει των Ημετέρων Αναπληρωτού του Υπουργού Προεδρίας Κυβερνήσεως, Οικονομικών και Δημοσίων Έργων Υπουργών, απεφασίσαμεν και διατάσσομεν: Άρθρον μόνον.-Αι διατάξεις του Ν.Δ. 533/1970 «περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς», επεκτείνονται επί των υπό την εποπτείαν του Υπουργείου Δημοσίων Έργων τελούντων Νομικών Προσώπων Δημοσίου Δικαίου. Το Ν.Δ. 533/1970 παρατίθεται εν τόμ. 2Α σελ. 316, 42. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος.
43. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 11674 της 28 Ιουλ./12 Αυγ. 1978 (ΦΕΚ Β΄ 672) Περί των διδασκομένων και εξεταζομένων μαθημάτων εις την Πολυτεχνικήν Σχολήν του Πανεπιστημίου Θεσσαλονίκης.
7. ΝΟΜΟΘΕΤ. ΔΙΑΤΑΓΜΑ υπ’ αριθ. 1387 της 22 Μαΐου/5 Ιουν. 1942 Περί διαθέσεως ειδών εις τους αγροτικούς πληθυσμούς επ’ ανταλλαγή γεωργικών προϊόντων. (Προσωρινής ισχύος). Σελ. 307 Προώθηση Γεωργικής Παραγωγής-ΕΘ.Ι.ΑΓ.Ε 16.Δ.α.6-7
15. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 614 της 15/18 Ιουλ. 1980 (ΦΕΚ Α΄ 163) Περί υπαγωγής εις τας διατάξεις του νόμ. 505/1976 των φορολογικών διαφορών και αμφισβητήσεων ενίων Δήμων. Έχοντες υπ' όψει: 1.Τας διατάξεις του άρθρ. 5 του Νόμ. 505/1976 "περί υπαγωγής εις τα Τακτικά Φορολογικά Δικαστήρια των Φορολογικών Διαφορών Δήμων και Κοινοτήτων και της μετονομασίας τούτων εις Τακτικά Διοικητικά Δικαστήρια". 2.Την υπ' αριθ. 517/1980 γνωμοδότησιν του Συμβουλίου της Επικρατείας, προτάσει των επί της Δικαιοσύνης και Εσωτερικών Υπουργών, απεφασίσαμεν: Άρθρον μόνον.1.Εις τας διατάξεις του Νόμ. 505/1976 "περί υπαγωγής εις τα Τακτικά Δικαστήρια των Φορολογικών Διαφορών Δήμων και Κοινοτήτων και της μετονομασίας τούτων εις Τακτικά Διοικητικά Δικαστήρια", υπάγεται και η επίλυσις των εν τη παρ. 1 του άρθρ. 1 του Νόμου τούτου φορολογικών διαφορών και αμφισβητήσεων Δήμων πληθυσμού άνω των 7.000 κατοίκων. 2.Αι διατάξεις του άρθρ. 6 του Νόμ. 505/1976 έχουν εφαρμογήν και επί των μέχρι της ενάρξεως της ισχύος του παρόντος ασκηθεισών προσφυγών, εφέσεων και αναιρέσεων. 3.Η ισχύς του παρόντος άρχεται από της 16ης Σεπτ. 1980.
8. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 117000 της 23/30 Ιουν. 1965 (ΦΕΚ Β΄ 393) Περί καθορισμού ημερών αναπαύσεως του προσωπικού των Γενικών Δ/νσεων Ταχυδρομείων, Τηλεπικοινωνιών και Ταχυδρομ. Ταμιευτηρίου. Παρατίθεται ανωτ. σελ. 40,04.
114. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 2115. 3/2/96 της 13 Ιουν. /1 Ιουλ. 1996 (ΦΕΚ Β΄ 510) «Κύρωση Κανονισμού Εισαγωγής Σπουδαστών στις ΑΔΣΕΝ». Τροποποιήθηκε από την Μ. 2115. 3/2/98/14 Απρ. –7 Μαΐου 1998 (ΦΕΚ Β΄ 432), απόφ. Υπ. Εθν. Παιδείας και Θρησκευμάτων και Εμπορ. Ναυτιλίας, (Διόρθ. Σφαλμ. στο ΦΕΚ Β΄ 557της 4 Ιουν. 1998).
4. ΒΑΣΙΛΙΚΟΝ ΔΙΑΤΑΓΜΑ της 23 Οκτ./10 Νοεμ. 1923 (ΦΕΚ Α΄ 325) Περί τροπ. και συμπλ. του από 4/14 Απρ.1923 Β.Δ/τος περί διαθέσεως της Ναξίας σμύριδος. Άρθρ.1.-(Τροποποιείται το άρθρ. 6 του Β.Δ. 4/14 Απρ. 1923, όπερ κατηργήθη δια του Β.Δ. 27 Μαΐου/4 Ιουν. 1953). Άρθρ.2.-Εν τέλει του άρθρ. 14 του αυτού Β.Δ/τος προστίθενται τα εξής: Τα μεγέθη εκάστης των ποιοτήτων Ναξίας σμύριδος ορίζονται ως εξής: 1)Εξαιρετική ποιότης μεγάλα τεμάχια δράμια 300 και άνω. 2)Εξαιρετική ποιότης μικρά τεμάχια δράμ. 75 έως 300. 3)Πρώτη ποιότης μεγάλα τεμάχια δράμ. 200 και άνω. 4)Πρώτη ποιότης μικρά τεμάχια δράμ. 25 έως 200. Σελ. 658 5)Δευτέρα ποιότης μεγάλα τεμ. δράμ. 200 και άνω. 6)Δευτέρα ποιότης μικρά τεμάχ. δράμ. 25 έως 200. 7)Σμύρις Κωξακής δράμια 400 και άνω. 8)Τρίτη ποιότης μεγάλα τεμάχ. δράμ. 300 και άνω. 9)Θραύσματα σμύριδος δράμ. 5-25. Το παρόν Δ/μα ισχύει από της ημέρας της δημοσιεύσεώς του εις την Εφημερίδα της Κυβερνήσεως, η δε εκτέλεσις και δημοσίευσις αυτού επαφίεται εις τον επί της Εθνικής Οικονομίας Υπουργόν. Το άρθρ. 2 διετηρήθη εν ισχύϊ δια του άρθρ. 4 Β.Δ. 27 Μαΐου/4 Ιουν. 1953. 13.Μ.ι.3-4 Ναξιώτικη Σμύριδα
33. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΔΗΜΟΣΙΑΣ ΤΑΞΕΩΣ Αριθ. 111/4/16λα της 10/14 Μαΐου 1977  (ΦΕΚ Β΄ 447) Περί ελέγχου και παρακολουθήσεως της οργανώσεως Πολιτικής Αμύνης τινών των, εν τω Νομώ Αττικής, Δημοσίων Ανεξαρτήτων Ιδρυμάτων (ΔΑΙ) υπό των αρμοδίων κατά περίπτωσιν Υπουργείων. Καταρήθη δια της υπ’ αριθ. 111/1978 (κατωτ. αριθ. 35) ομοίας. (Αντί για τη σελ. 372,01(α)  Σελ. 372,01(β) Τεύχος Θ13- Σελ. 45 Πολιτική Επιστράτευση-Παλλαϊκή Άμυνα 36.Ε.α.32-33
13. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ.1208 της 18/22 Φεβ. 1972 (ΦΕΚ  Β΄159) Περί μεταβιβάσεως αρμοδιοτήτων του Πρωθυπουργού προς ενάσκησιν εις τον Επίτροπον Διοικήσεως. (Κατηργήθη δια του άρθρ.1 Ν.Δ. 16/1974, κατωτ.αριθ.14). (Αντί των σελ. 116,23(β)-116,308(α) Σελ. 116,23(γ) Τεύχος 538 – Σελ 25 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων 1.Ε.ζ.2-13
82. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 301 της 17 Ιουλ./2 Αυγ. 1984 (ΦΕΚ Α΄ 110) «Μεταβίβαση αρμοδιότητας χορήγησης κανονικών και αναρρωτικών αδειών, καθώς και αδειών κυήσεως και τοκετού, στο προσωπικό της Γραμματείας των Δικαστηρίων, εν γένει, και Εισαγγελιών». Έχοντας υπόψη: 1.Τη διάταξη του άρθρ. 183 του Ν.Δ. 1025/71 «περί Κώδικος Καταστάσεως Δικαστικών Υπαλλήλων». 2.Τη διάταξη του άρθρ. 11 του Νόμ. 965/79 «περί ρυθμίσεως θεμάτων τινών των δικαστικών υπαλλήλων». 3.Τη γνωμοδότηση του Συμβουλίου της Επικρατείας αριθ. 300/1984, μετά από πρόταση του Υπουργού Δικαιοσύνης, αποφασίζουμε: (Αντί για τις σελ. 208,407(α)-208,412)  Σελ. 208,407(β) Τεύχος 1361 Σελ. 47 Γραμματεία των Δικαστηρίων και Εισαγγελιών 6.Β.ε.78-82 Άρθρο μόνον.-Η αρμοδιότητα χορήγησης κανονικών και αναρρωτικών αδειών, καθώς και αδειών κυήσεως και τοκετού, στο προσωπικό της Γραμματείας των Δικαστηρίων, εν γένει, και Εισαγγελιών του Κράτους, μεταβιβάζεται ως εξής: Α.α)Στον Πρόεδρο κάθε Δικαστηρίου, για το προσωπικό της Γραμματείας του. βΣτον Εισαγγελέα, για το προσωπικό της Γραμματείας της Εισαγγελίας. γ)Στον Πταισματοδίκη, για το προσωπικό της Γραμματείας του Πταισματοδικείου, και σε περίπτωση που δεν υπάρχει ή απουσιάζει, στον αρμόδιο Εισαγγελέα Πρωτοδικών. δ)Στον Ειρηνοδίκη, για το προσωπικό της Γραμματείας του Ειρηνοδικείου, και σε περίπτωση που δεν υπάρχει ή απουσιάζει, στον αρμόδιο Πρόεδρο Πρωτοδικών, και Β.Στο Γενικό Επίτροπο της Επικρατείας επί των τακτικών διοικητικών δικαστηρίων, για το προσωπικό της Γραμματείας του. Σελ. 208,408(β) Τεύχος 1361 Σελ. 48 6.Β.ε.82 Γραμματεία των Δικαστηρίων και Εισαγγελιών
7. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Η. 1577/35 της 15 Οκτ./3 Νοεμ.  1964 (ΦΕΚ Β΄ 488) Περί εφαρμογής των υπ’ αριθ. Α. 1454/22/13.3.61 και Π. 10074/25.7.62 αποφάσεων και επί εφοδίων αποστελλομένων εξ Ηρακλείου εις ετέρους λιμένας της Κρήτης. (Αντί για τις σελ. 325(α)-334,10(α) Σελ. 325(β) Τεύχος Ζ82-Σελ. 93 Εφοδιασμός Πλοίων 19.Γ.η.1-7
33. ΝΟΜΟΘΕΤ. ΔΙΑΤΑΓΜΑ υπ' αριθ. 1379 της 22 Μαΐου/4 Ιουν. 1942 Περί καταργήσεως του Γραφείου Μελετών παρά τω Υπουργείω Δικαιοσύνης και αυξήσεως των οργανικών θέσεων ακολούθων και γραφέων του Υπουργείου Δικαιοσύνης. 6.Α.α.27-33 Οργανισμός Υπουργείου Δικαιοσύνης
13. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Α3α/7644 της 20/26 Αυγ. 1992 (ΦΕΚ  Β΄ 540) Ορισμός των ΠΕΚΑΒ και των ΚΑΒ της χώρας. Έχοντας υπόψη: α.Τις διατάξεις του άρθρου 42 του Ν. 2071/92 «Εχσυγχρονισμός και Οργάνωση Συστήματος Υγείας» (ΦΕΚ 123/15.7.92 τ. Α΄). β.Την αριθ. 23/6.8.92 Εισήγηση του Δ.Σ. του ΕΚΑΒ για την Πανελλαδική ανάπτυξη του ΕΚΑΒ. γ.Το αριθ. 8733/10.8.92 έγγραφο του ΕΚΑΒ, αποφασίζουμε: Ι.Ο αριθμός των Περιφερειακών Κέντρων Άμεσης Βοήθειας (ΠΕΚΑΒ) ορίζεται σε εννέα (9) που κατανέμονται σε όλη τη χώρα, ως ακολούθως: 1.ΠΕΚΑΒ Στερεάς Ελλάδος με έδρα την Αθήνα 2.ΠΕΚΑΒ Πελοπονήσου με έδρα την Πάτρα 3.ΠΕΚΑΒ Ηπείρου με έδρα τα Ιωάννινα 4.ΠΕΚΑΒ Θεσσαλίας με έδρα τη Λάρισα 5.ΠΕΚΑΒ Δυτ. και Κενρ. Μακεδονίας με έδρα τη Θεσσαλονίκη  6.ΠΕΚΑΒ Ανατ. Μακεδονίας και Θράκης με έδρα την Κομοτηνή 7.ΠΕΚΑΒ Βορείου Αιγαίου με έδρα τη Μυτιλήνη 8.ΠΕΚΑΒ Ανατ. Αιγαίου με έδρα τη Ρόδο 9.ΠΕΚΑΒ Κρήτης με έδρα το Ηράκλειο ΙΙ.Ο αριθμός των Κέντρων Άμεσης Βοήθειας (ΚΑΒ) ορίζεται σε 58 και η διάρθρωσή τους κατά ΠΕΚΑΒ έχει ως εξής:
86. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 759 της 14/27 Σεπτ. 1979 (ΦΕΚ Α΄ 226)  Περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Προεδρίας Κυβερνήσεως, Οικονομικών και Κοινωνικών Υπηρεσιών.  Έχοντες υπ’ όψει: 1.Τας διατάξεις: α)Του εδαφ. α΄ της παρ. 1 του άρθρ. 2 του Νόμ. 865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου». β)Των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την υπ’ αριθ. ΔΛ7/2/2/4 της 31.12.1974 (ΦΕΚ 2/2-1-75, τ.Β΄) απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας της Κυβερνήσεως». 3.Την υπ’ αριθ. 622/1979 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Κοινωνικών Υπηρεσιών, αποφασίζομεν: Άρθρον μόνον.-1.Τα κατωτέρω θέματα, δια την ρύθμισιν των οποίων απαιτείται κατά τας κειμένας διατάξεις προεδρικόν διάταγμα εκδιδόμενον κατόπιν προτάσεως των Υπουργών Προεδρίας Κυβερνήσεως, Οικονομικών και Κοινωνικών Υπηρεσιών, ρυθμίζονται εφεξής δια π.δ/τος εκδιδομένου προτάσει των Υπουργών Οικονομικών και Κοινωνικών Υπηρεσιών: α)Η σύστασις, κατάργησις ή αναδιάρθρωσις γενικώς Αγροτικών Ιατρείων και Υγειονομικών Σταθμών. β)Η μεταφορά έδρας Παιδικών Σταθμών, Αγροτικών Οικοκυρικών Μεταβατικών Σχολών και Κέντρων Κοινωνικής Επιμορφώσεως Νεανίδων. 2.Τα εκ των ανωτέρω θέματα, μη προκαλούντα, κατά βεβαίωσιν της οικείας Υπηρεσίας Εντελλομένων Εξόδων, δαπάνην τινά, ρυθμίζονται εφεξής δια π.δ/τος εκδιδομένου προτάσει μόνον του Υπουργού Κοινωνικών Υπηρεσιών. Εις τον Υπουργόν Προεδρίας Κυβερνήσεως, ανατίθεμεν την δημοσίευσιν και εκτέλεσιν του παρόντος Δ/τος.    35.Α.α.85-86 Υπουργείο Κοινωνικών Υπηρεσιών
7. ΝΟΜΟΘΕΤ. ΔΙΑΤΑΓΜΑ υπ’ αριθ. 1275 της 15/17 Νοεμ. 1972 (ΦΕΚ Α΄ 203) Περί συμπληρώσεως διατάξεων του κώδικος Φορολογικής Δικονομίας. Άρθρ.1.-(Προστίθεται παρ. 4 εις το άρθρ. 27 του Νόμ. 4125/1960 ανωτ. σελ. 356,63). Άρθρ.2.-(Αντικαθίσταται η παρ. 1 του άρθρ. 77 του Νόμ. 4125/1960, ανωτ. σελ. 356,72). Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Σελ. 356,916(γ) Τεύχος 475-Σελ. 24
222. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ145/1592 της 2/11 Δεκ. 1998 (ΦΕΚ Β΄ 1252) Αναπροσαρμογή των παρεχομένων συντάξεων του Ταμείου Αρωγής Υπαλλήλων Αρμοδιότητας Υπουργείου Κοινωνικών Υπηρεσιών, στους εξελθόντες μέχρι 31.12.1996 συνταξιούχους του, σύμφωνα με τις διατάξεις του Νόμ. 2470/1997. (Μετά τη σελ. 90,952) Σελ. 90,9521 Τεύχος 1311 Σελ. 47 Πολιτικές και Στρατιωτικές Συντάξεις 29.Β.α.222 29.Β.α.222 Πολιτικές και Στρατιωτικές Συντάξεις
30. ΝΟΜΟΣ υπ’ αριθ. 2009 της 27 Φεβρ./6 Μαρτ. 1952 (ΦΕΚ Α΄ 53)  Περί κυρώσεως της υπογραφείσης εν Βηρυττώ την 6ην Σεπτ. 1948 Συμφωνίας μεταξύ Ελλάδος και Λιβάνου περί αεροπορικών μεταφορών.
131. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Β1/538 της 5/27 Οκτ. 1999 (ΦΕΚ Β΄1936) Κατάργηση εργαστηρίου και Φροντιστηριακών Τμημάτων του Γεωπονικού Πανεπιστημίου Αθηνών/.
3. ΒΑΣΙΛΙΚΟΝ ΔΙΑΤΑΓΜΑ της 9/30 Ιουν. 1938 Περί απαγορεύσεως κοπής και εκριζώσεως των εις τα γένη θύμος και θύμβρα υπαγομένων φυτών. Σελ. 676 ΄Εχοντες υπ’ όψιν το άρθρ. 4 του Νόμ. 6238 «περί προστασίας της μελισσοτροφικής χλωρίδος», προτάσει του Ημετέρου επί της Γεωργίας Υπουργού και έχοντες υπ΄ όψει την υπ΄ αριθ. 245 από 20 Απρ. 1938 γνωμοδότησιν του Συμβουλίου Επικρατείας απεφασίσαμεν και διατάσσομεν: ΄Αρθρον μόνον.1.Απαγορεύεται καθ΄ όλον το Κράτος η κοπή, η εκρίζωσις και η συλλογή των εις τα γένη θύμος και θύμβρα (θυμάρι και θρούμπα) υπαγομένων φυτών και η χρησιμοποίησις αυτών ως καυσίμου ύλης εις ασβεστοκαμίνους, εργαστήρια αγγειοπλαστικής, κατασκευής κεράμων, πλίνθων, άμβυκας αποστάξεως και όλας εν γένει τας βιομηχανικάς και βιοτεχνικάς εγκαταστάσεις ως και εις τους κλιβάνους αρτοποιΐας. 2.Ειδικώτερον εις την περιφέρειαν του Νομού Αττικοβοιωτίας απαγορεύεται απολύτως η κοπή και εκρίζωσις των προαναφερομένων φυτών δι΄ οιανδήποτε χρήσιν άνευ αδείας της Δασικής Αρχής. 3.Εξαιρετικώς εις δάση πεύκης και κωνοφόρων δύναται δι΄ αντιπυρικούς λόγους να επιτραπή παρά της Δασικής Αρχής ή υλοτόμησις και η εκρίζωσις του θύμου. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.
115. ΠΡΟΕΔΡΙΚΟ ΔΙΑΤΑΓΜΑ υπ΄ αριθ 292 της 24 Ιουλ.-9 Αυγ.1995 (ΦΕΚ Α΄164) Χρησιμοποίηση του όρου «Επιμελητήριο» στο Ελληνοκινέζικο Εμπορικό και Βιομηχανικό Σωματείο.
25. ΝΟΜΟΘΕΤ. ΔΙΑΤΑΓΜΑ υπ’ αριθ. 1175 της 7/15 Οκτ. 1949 (ΦΕΚ Α' 263) Περί κυρώσεως του υπ’ αριθ. 908/1949 Α. Νόμου "περί επαναφοράς εν ισχύϊ διατάξεών τινων του Α.Ν. 2711 της 10/11.12.40 διαρκούσης της ισχύος του Γ' Ψηφίσματος".
43. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.Δ-185200 της 1/13 Νοεμ. 1968 (ΦΕΚ Β' 629) Περί παραχωρήσεως δικαιώματος ελευθέρας σταθμεύσεως των επιβατηγών αυτοκινήτων δημοσίας χρήσεως μετά ή άνευ μετρητού, των εχόντων έδρας Δήμους ή Κοινότητας, κειμένας εντός των δια τας πόλεις Αθηνών και Πειραιώς καθορισθεισών περιμετρικών ζωνών. Κατηργήθη δια της παρ. 4 της υπ' αριθ. Δ.156589/1970 ομοίας (κατωτ. αριθ. 55). 1.Ε.γ.37 «Επιβατικά αυτοκίνητα (Δημόσιας και Ιδιωτικής Χρήσης)
3. ΝΟΜΟΣ 4681 της 7/12 Μαΐου 1930 Περί υποχρεώσεως εις πληρωμήν της δαπάνης εγκαταστάσεως τριφασικού ρεύματος. 13.Δ.ζ.2-3 Ηλεκτρική Εταιρεία Αθηνών Πειραιώς
20. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 336 της 30 Απρ./10 Μαΐου 1973 (ΦΕΚ Α΄  100) Περί καθορισμού των επαγγελματικών δικαιωμάτων των πτυχιούχων Ανωτέρων Σχολών Ναυπηγών. Έχοντες υπ’ όψει: 1.Τας διατάξεις, του άρθρ. 4 παρ. 4 του Ν.Δ. 4564/1966 «περί κυρώσεως Πράξεως του Υπουργικού Συμβουλίου και αποφάσεων του Υπουργού Εθνικής Παιδείας και Θρησκευμάτων και περί ρυθμίσεως θεμάτων των Δημοσίων Σχολών Υπομηχανικών». 2.Την υπ’ αριθ. 3 από 5.3.69 γνωμοδότησιν του, δια των υπ’ αριθ. 2256/24.2.68 και 20008/7.2.69 αποφάσεων του Υπουργού Εθνικής Παιδείας και Θρησκευμάτων, συγκροτηθέντος Συμβουλίου. 3.Την υπ’ αριθ. 189/1973 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και Ναυτιλίας, Μεταφορών και Επικοινωνιών Υπουργών, απεφασίσαμεν και διατάσσομεν: Άρθρ.1.-Τα επαγγελματικά δικαιώματα των πτυχιούχων Ανωτέρων Σχολών Ναυπηγών καθορίζονται ως κάτωθι: α)Μελέται και επίβλεψις κατασκευής επιβατηγών πλοίων κλασσικού τύπου, κατηγορίας ΙΙΙ (α), περί ων το άρθρ. 2 παρ. 2 περίπτ. δ΄ του Κανονισμού του εγκριθέντος δια του Β.Δ. 611/1967 «περί εγκρίσεως Κανονισμού» περί στεγανής υποδιαιρέσεως και ευσταθείας επιβατηγών πλοίων εν περιπτώσει βλάβης». β)Μελέται και επίβλεψις κατασκευής φορτητών γενικού και ειδικού φορτίου, ως και αλιευτικών πλοίων μήκους μέχρι 33 μέτρων (100 ποδών), μεταξύ καθέτων. γ)Μελέτη και επίβλεψις κατασκευής φορτηγίδων, σατίων, σημαντήρων και πλωτήρων εν γένει. δ)Υποβολή σχεδίων και στοιχείων δι’ αναγνώρισιν ως Ελληνικών υπαρχόντων επιβατηγών πλοίων μέχρι 50 κόρων ολικής χωρητικότητος (κοχ) ως και υποβολή σχεδίων γενικής διατάξεως υπαρχόντων επιβατηγών και φορτηγών πλοίων μέχρι 5.000 κοχ. ε)Λήψις στοιχείων μελέτης και εκπόνησης υδροστατικών διαγραμμάτων και καμπύλων BON JEAN. ς)Εκτέλεσις πειράματος ευσταθείας και υπολογισμού αρχικής ευσταθείας επιβατηγών και φορτηγών πλοίων. Σελ. 56,10(β) Τεύχος 493 - Σελ. 58 ζ)Μελέται γραμμής φορτώσεως από απόψεως γεωμετρίας πλοίου μη περιλαμβανομένων των συναφών μελετών αντοχής σκάφους και των υπολογισμών κατακλύσεως και ευσταθείας έναντι βλάβης διαμερίσματος του Κανονισμού 27 της ΔΣ περί γραμμής φορτώσεως 1966. η)Επίβλεψις κατασκευής φορτηγών πλοίων μέχρι 500 κοχ. θ)Επίβλεψις επισκευών σκάφους κατά γενικήν επιθεώρησιν φορτηγών πλοίων οιουδήποτε μεγέθους. ι)Σύνταξις προϋπολογισμού δαπάνης εκτελέσεως μετασκευών και επισκευών σκάφους πλοίων ανεξαρτήτως μεγέθους. Άρθρ. 2.-Άπασαι αι ανωτέρω εργασίαι νοούνται αφορώσαι εις το σκάφος και ουχί εις τας μηχανολογικάς και ηλεκτρολογικάς εγκαταστάσεις. Εις τον Ημέτερον επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 13.Β.γ.20 Μηχανολόγοι, Ηλεκτρολόγοι, Ναυπηγοί και Μηχανοδηγοί
8. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ. 11578/570 της 15/28 Νοεμ.  1967  (ΦΕΚ Β΄699) Περί καθορισμού νέας προθεσμίας επανεξαγωγής υλών παραληφθεισών επί προσωρινή ατελεία δια την κατασκευήν βιομηχανικών προϊόντων, εξαγομένων εις την αλλοδαπήν. Έχοντες υπ’ όψει: 1)Τας διατάξεις του Νόμ. 4607/1930 «περί τροποποιήσεως διατάξεων των περί τελωνειακού δασμολογίου Νόμων». 2)Την από 15.9.1967 γνωμοδότησιν της Επιτροπής του άρθρ. 6 του Νόμ. 2861/1954 περί μέτρων ενισχύσεως της εξαγωγής βιομηχανικών και άλλων εγχωρίων προϊόντων, αποφασίζομεν: Σελ. 488(α) Τεύχος Ζ22-Σελ. 14 Άρθρον μόνον.-Η τασσομένη εκάστοτε εις τας κοινάς υπουργικάς αποφάσεις, τας εκδοθείσας βάσει του Νόμ. 4607/1930, εξάμηνος ή ενιαυσία προθεσμία, επανεξαγωγής πρώτων υλών παραληφθεισών, επί προσωρινή ατελεία, δια την κατασκευήν βιομηχανικών προϊόντων, εξακτέων εις την αλλοδαπήν, λογίζεται, βάσει του παρόντος άρθρου διετής από της παραδόσεως των πρώτων υλών. Την επομένην της λήξεως της ανωτέρω, διετούς προθεσμίας και της κατά παράτασιν, ενιαυσίας ομοίας του άρθρ. 3 παρ. 2 του Α.Ν. 937/1937, χρεούνται οι δασμοί και οι λοιποί φόροι, οι αναλογούντες επί των μη επανεξαχθεισών πρώτων υλών και εισπράττονται ούτοι κατά τα κεκανονισμένα. 30.Η.α.8 Προσωρινές Ατέλειες
2. ΝΟΜΟΣ 2965 της 30 Ιουλ./2 Αυγ. 1922  Περί επιβολής προσθέτου φορολογίας επί των κερδών των ανωνύμων εταιριών εν γένει. Η δια του νόμου τούτου, επιβληθείσα φορολογία κατηργήθη από του διαχειριστικού έτους 1925, υπό του άρθρ. 23 του Νόμ. 3338 (27.Βα.5 αριθ. 30). Ο νόμος ούτος είχε συμπληρωθή, τροποποιηθή και ερμηνευθή υπό των: α)Β.Δ. της 8/11 Οκτ. 1922 περί εκτελέσεως του Ν. 2965 της 30 Ιουλ. 1922 περί επιβολής προσθέτου φορολογίας επί των κερδών των ανωνύμων εταιριών εν γένει,  β)Ν.Δ. της 8/11 Οκτ. 1922 περί προεξοφλήσεως των ομολογιών των ετησίων δόσεων του δια την περίοδον 1921 κατά τον Νόμ. 2965 προσθέτου φόρου των ανωνύμων εταιριών. γ)Ν.Δ. της 17/21 Ιαν. 1923 περί τροποποιήσεως του Νόμ. 2965 περί επιβολής προσθέτου φορολογίας επί των κερδών των ανωνύμων εταιριών εν γένει και του επί των αυτοκινήτων κλπ. φόρου, δ)άρθρ. 3 του Ν.Δ. της 29/31 Μαρτίου 1923 περί αυξήσεως του τέλους αδείας ασκήσεως επιτηδεύματος κλπ. (27.Γα.). ε)Β.Δ. της 30 Απρ./4 Μαΐου 1923 περί επιδόσεως δηλώσεων κατά τον Νόμ. 2965 περί προσθέτου φορολογίας επί των κερδών των ανωνύμων εταιριών εν γένει υπό των αλλοδαπών ανωνύμων εταιριών κλπ. ς)Ν.Δ. της 25/26 Ιουλ. 1923 περί τροποποιήσεως των νόμων προσθέτου φορολογίας κερδών των ανωνύμων εταιριών εν γένει κλπ. ζ)άρθρ. 23 του Νόμ. 3338 (27.Βα.5 αριθ. 30), η)άρθρ. 18 του Ν.Δ. της 15/17 Ιουλ. 1926 περί τροποποιήσεως και συμπληρώσεως του από 18 Απρ. 1926 Ν.Δ/τος περί τέλους επιτηδεύματος (27.Γα.). θ)άρθρου τρίτου του Νόμ. 4515 (τόμ. 17).
33. ΝΟΜΟΘΕΤ. ΔΙΑΤΑΓΜΑ υπ’ αριθ. 23 της 18/26 Ιουν. 1973 (ΦΕΚ Α΄ 131) Περί αντικαταστάσεως διατάξεων του Ν.Δ. 1106/1972 «περί αποζημιώσεως δι’ οδοιπορικά μεταφοράν οικοσκευής και πρώτης εγκαταστάσεως έξοδα εις καθηγητάς Ανωτάτων Σχολών μετακαλουμένους εκ της αλλοδαπής». Άρθρ.1.-(Αντικαθίσταται η παρ. 1 του άρθρ. 1 Ν.Δ. 1106/1972, ανωτ. αριθ. 30). Άρθρ.2.-(Αντικαθίσταται το άρθρ. 2 Ν.Δ. 1106/1972). Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.
38. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1115715/357/0013 της 19/29 Δεκ. 2000 (ΦΕΚ Β΄1602)  «Τύπος και περιεχόμενο της δήλωσης του Φόρου Μεγάλης Ακίνητης Περιουσίας, έτους 2001 φυσικών και νομικών προσώπων και δικαιολογητικά που συνυποβάλλονται με αυτήν».
29. ΝΟΜΟΘΕΤ. ΔΙΑΤΑΓΜΑ υπ’ αριθ. 1197 της 29 Ιουν.5 Ιουλ. (ΦΕΚ Α΄ 109) Περί κατατακτηρίων εξετάσεων κατ’ ιδίαν διδαχθέντων μαθητών. Καταργήθηκε από την παρ. Ι. άρθρ. 7 Νόμ. 1894/ 1990, ΦΕΚ Α΄ 110 (κατωτ. αριθ. 118).
16. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 3422.27/26/96 της 30 Απρ./13 Μαΐου 1996 (ΦΕΚ  Β΄326) (Διόρθ. σφαλμ. στο ΦΕΚ Β΄456/17-61996) Αναπροσδιορισμός δικαιωμάτων Λιμενικών Ταμείων.
175. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Β2/45791/8342  της 19 Δεκ.1991-14 Ιαν. 1992 (ΦΕΚ Β΄  9) Περιορισμός μετατροπής οποιασδήποτε κατηγορίας φορτηγών αυτοκινήτων Δημόσιας χρήσης, σε βυτιοφόρα εκκενώσεως βόθρων στους Νομούς Ευβοίας και Βοιωτίας.
194. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΟΙΚΟΝΟΜΙΚΩΝ Αριθ.2071837/7565/0022 της 15/21 Νοεμ.1990 (ΦΕΚ Β΄733) Χορήγηση ειδικής πρόσθετης αμοιβής στους  Ελεγκτές Δημόσιας Διοίκησης. 1)Στους Ελεγκτές Δημόσιας Διοίκησης χορηγείται ειδική πρόσθετη αμοιβή που ανέρχεται σε ποσοστό 85% επί του βασικού μισθού του μισθολογικού κλιμακίου 1 των μονίμων πολιτικών υπαλλήλων μετά του επιδόματος χρόνου υπηρεσίας 60% υπολογιζομένου επί του ίδιου μισθ. κλιμακίου. 2)Η ειδική πρόσθετη αμοιβή της παρ.1 καταβάλλεται από το Υπουργείο Προεδρίας της Κυβέρνησης, στον προύπολογισμό του οποίου  εγγράφονται οι σχετικές πιστώσεις. 3)Η εκτός έδρας αποζημίωση των ΕΛΔΔ και η διαδικασία διαιολόγησής της καθορίζεται  σύμφωνα με τις κείμενες διατάξεις. 4)Οι πάσης φύσεως αποδοχές των Ελεγκτών Δημόσιας Διοίκησης υπόκεινται στους περιορισμούς του Νόμ.1256/1982. 5)Η ειδική πρόσθετη αμοιβή θα καταβάλλεται στο τέλος κάθε μήνα με ξεχωριστή μισθοδοτική κατάσταση, θα καταλογίζεται στον ΚΑΕ 0259 και θα υπόκειται σε κρατήσεις των πρόσθετων αμοιβών.
8. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 94711/3/82 της 22 Φεβρ./2 Μαρτ.  1982 (ΦΕΚ Β΄ 90) Επιχορήγηση των Ε/Γ,Ε/Γ-Ο/Γ και Φ/Γ-Ο/Γ ακτοπλοϊκών πλοίων. Έχοντας υπόψη: 1.Τα άρθρ. 1 και 2 του Νόμ. 1196/81 (Φ.Ε.Κ. 224 Α/24.8.81) περί επιχορηγήσεως των επιβατηγών οχηματαγωγών και φορτηγών οχηματαγωγών ακτοπλοϊκών πλοίων. 2.Την υπ’ αριθ. 94711/81/25.8.1981 απόφαση Υ .Ε.Ν. /ΓΔΠ/ΔΑΚ 3. 3.Το υπ’ αριθ. 10/18.1.82 έγγραφο του Ελεγκτικού Συνεδρίου Υπηρεσία Προέδρου παρά τω ΥΕΝ, αποφασίζουμε: Τροποποιώντας την παρ. 6 του Κεφαλ. ΙΙ της υπ’ αριθ. 94711/81/25.8.81 απόφασης ΥΕΝ/ΓΔΠ/ΔΑΚ 3 ορίζουμε τα εξής: α)Ο προβλεπόμενος στην παρ. 1 του άρθρ. 2 του Νομ. 1196/81 ειδικός λογαριασμός θα τηρείται στο Κεντρικό Κατάστημα της Τράπεζας Ελλάδας με το Γενικό Πρωτοβάθμιο λογαριασμό 234 και με τίτλο ΥΕΝ/λογαριασμός επιχορηγήσεως επιβατηγών ακτοπλοϊκών πλοίων και φορτηγών οχηματαγωγών. β)Εις πίστωση του λογαριασμού θα μεταφερθούν τα ποσά που προβλέπονται από το Νομ. 1196/81 για την πληρωμή των επιχορηγήσεων. γ)Μετά την ολοκλήρωση της κατανομής του ποσού επιχορηγήσεως και την συμπλήρωση των δικαιολογητικών κάθε Εταιρείας πετρελαιοειδών με χρεωστικό και πιστωτικό σημείωμα το ΥΕΝ θα εκδίδει εντολές χρεώνοντας τον ανωτέρω λογαριασμό, για την πληρωμή των αναγνωριζομένων ως δικαιούχων πλοιοκτητών ή εφοπλιστών μέσω των Εταιρειών πετρελαιοειδών. δ)Επί της διαχειρίσεως του ανωτέρω λογαριασμού θα καταρτισθεί απολογισμός εσόδων –εξόδων ο οποίος θα αποσταλεί στο Ελεγκτικό Συνέδριο για το κατά Νόμο Κατασταλτικό έλεγχο. ε)Η τράπεζα θα αποστείλει το ταχύτερο δυνατόν στο ΥΕΝ/ΓΔΠ/ΔΑΚ 3 αντίγραφα κινήσεως του λογαριασμού. στ)Η παρούσα να κοινοποιηθεί κανονικά και να δημοσιευθεί στην Εφημερίδα της Κυβερνήσεως. (Μετά τη σελ. 838) Σελ. 839 Τεύχος 775–Σελ. 39 Ειδικές τιμές καυσίμων 19.Λ.η.8
20. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 15151 της 14 Ιουλ./11 Αυγ. 1978 (ΦΕΚ Β΄ 668) Περί τροποποιήσεως αποφάσεως «περί καθορισμού των χορηγητέων ειδών ιματισμού και λοιπών εφοδίων εις Υπαξ/κούς ΛΣ και Λ.Ν. και Λιμενοφύλακας». Καταργήθηκε από την περίπτ. β΄ Μέρους Ε΄ της 25594/9 Νοεμ. - 10 Δεκ. 1987 (ΦΕΚ Β΄ 708) απ. Υπ. Εμπορικής Ναυτιλίας, (κατωτ. αριθ. 24). 20.Γ.γ.18-20 Στολές προσωπικού Λ.Σ.
46. ΒΑΣΙΛΙΚΟΝ ΔΙΑΤΑΓΜΑ υπ' αριθ. 879 της 25 Οκτ./7 Νοεμ. 1966 (ΦΕΚ Α' 230) Περί επεκτάσεως της υπό του παρά τω ΤΣΜΕΔΕ Κλάδου Υγείας παρεχομένης ιατροφαρμακευτικής και νοσοκομειακής περιθάλψεως. (Διόρθ. Ημαρτ. ΦΕΚ Α' 263 της 28 Νοεμ. 1966). Έχοντες υπ' όψιν: 1)Τας διατάξεις της παρ. 8 του άρθρ. 3 του Νόμ. 4292/1963 (ΦΕΚ Α' 57/1963) "περί συστάσεως Κλάδου Υγείας παρά τω Ταμείω Συντάξεων Μηχανικών και Εργοληπτών Δημοσίων Έργων και άλλων τινών διατάξεων". 2)Την εν τη υπ' αριθ. 130/3.6.1966 αποφάσει της Εφορείας του παρά τω Ταμείω Συντάξεων Μηχανικών και Εργοληπτών Δημοσίων Έργων Κλάδου Υγείας διατυπουμένην σχετικήν πρότασιν αυτής, την υπ' αριθ. 1275/14.6.1966 απόφασιν της Διοικούσης Επιτροπής του Τεχνικού Επιμελητηρίου της Ελλάδος ως και τας υπ' αριθ. 662/12.7.1966 και 361/18.6.66 ομοίας των Διοικητικών Συμβουλίων των Ταμείου Συντάξεων Μηχανικών και Εργοληπτών Δημοσίων Έργων και Ταμείου Προνοίας Εργοληπτών Δημοσίων Έργων, αντιστοίχως. 3)Την υπ' αριθ. 907/1966 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-1.Η κατά το άρθρ. 2 του Νόμ. 4292/1963 "περί συστάσεως Κλάδου Υγείας παρά τω Ταμείω Συντάξεων Μηχανικών και Εργοληπτών Δημοσίων Έργων και άλλων τινών διάταξεων" παροχή ιατροφαρμακευτικής και νοσοκομειακής περιθάλψεως επεκτείνεται από της ισχύος του παρόντος εις άπαντα τα κατωτέρω μέλη της οικογενείας του αμέσου ησφαλισμένου, εν οις και το συμφώνως τη παρ. 2 του άρθρ. 3 του αυτού Νόμου έν μόνον πρόσωπον εκ των περί ων η παράγραφος αύτη, υπό την προϋπόθεσιν ότι ταύτα προστατεύονται υπό τούτου και δεν δικαιούνται τοιαύτης περιθάλψεως υπό του Δημοσίου ή ετέρου Ασφαλιστικού Οργανισμού. α)Εις την σύζυγον του ησφαλισμένου ή προκειμένου περί γυναικός ησφαλισμένης εις τον αποδεδειγμένως άπορον και ανίκανον προς εργασίαν σύζυγον αυτής. (Αντί της σελ. 212,27) Σελ. 212,27(α) 323-153 β)Εις πάντα τα άγαμα θήλεα τέκνα ως και τα ανήλικα και άγαμα άρρενα τοιαύτα η ενήλικα μεν αλλ' ανίκανα προς άσκησιν οιουδήποτε βιοποριστικού επαγγέλματος λόγω αποδεδειγμένης διαρκούς σωματικής ή πνευματικής αναπηρίας ή τέλος ενήλικα και φοιτώντα εις Ανωτάτας ή Ανωτέρας Σχολάς της ημεδαπής. γ)Εις αμφοτέρους τους γονείς. 2.Εν περιπτώσει θανάτου του αμέσου ησφαλισμένου η κατά τα ανωτέρω παροχή περιθάλψεως συνεχίζεται και εις τους, εκ των εις ους επεκτείνεται αύτη, μη, συμφώνως προς τα προϊσχύοντα, δικαιουμένους ταύτης. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος.
47. ΠΡΑΞΙΣ ΥΠΟΥΡΓ. ΣΥΜΒΟΥΛΙΟΥ Αριθ. 179 της 28/30 Νοεμ. 1960 (ΦΕΚ  Α΄ 189) Περί καθορισμού από 1 Δεκ. 1960 του βασικού μηνιαίου μισθού κλπ. των δημοσίων εν γένει υπαλλήλων, πολιτικών και στρατιωτικών και των υπαλλήλων των σιδηροδρομικών δικτύων. Εκυρώθη δια του άρθρ. 36 Ν.Δ. 4242/1962. (Αντί για τη σελ. 375(β) Σελ. 375(γ) Τεύχος Ε13-Σελ.93
102. ΑΠΟΦΑΣΗ ΥΠΟΥΡΓΩΝ ΑΝΑΠΛ. ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝ/ΓΙΑΣ ΚΑΙ ΕΜΠΟΡΙΟΥ Αριθ. Π1/2011 της 27 Απρ./3 Μαΐου  1989 (ΦΕΚ Β΄ 324) Οδηγίες για την κατάρτιση Κανονισμού Προμηθειών Φορέων (Κ.Π.Φ.). Τροποποιήθηκε από την Π1/3227/31 Αυγ.18 Σεπτ. 1989 (ΦΕΚ Β΄ 701) Απ. Υπ. Βιομηχανίας-Ενέργειας και Τεχνολογίας και Εμπορίου. 25.Δ.α.101-102 Υπηρεσία Κρατικών Προμηθειών.
129. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. Φ093.29(α)/1/ΑΣ 3176 της 6 Σεπτ./6 Οκτ. 1993 (ΦΕΚ Β΄ 811) Αύξηση του ποσού που θα παρακρατείται από τα εισπραττόμενα μεταφραστικά τέλη. (Αυξάνονται από 1 Νοεμ. 1993 το ποσοστό από 10% σε 15% που παρακρατείται).
31. ΑΠΟΦΑΣΗ Γ.Γ. Ε.Ο.Τ. Αριθ. 532613/14-23 Φεβρ. 1995 (ΦΕΚ Β' 119) Εφαρμογή κυρώσεων Νόμ. 2160/93 διαδικασία σφράγισης τουριστικών επιχειρήσεων. Για τις Τουριστικές Επιχειρήσεις Οδικών Μεταφορών (Τ.Ε.Ο.Μ.) και τη χορήγηση του ειδικού σήματος λειτουργίας αυτών βλ. 523060/27 Ιουν./10 Ιουλ. 1995 (ΦΕΚ-Β-603) Απόφαση Γεν. Γραμματέα Ε.Ο.Τ., Τόμος 21Γ Σελ 226,812.
30. ΑΠΟΦΑΣΗ ΥΠΟΥΡΓΟΥ ΥΓΕΙΑΣ  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Π4γ/Φ.18/οικ.3799  της 26/28 Ιουλ. 1994 (ΦΕΚ Β΄586)  Αύξηση προνοιακών επιδομάτων που χορηγούνται σε άτομα με ειδικές ανάγκες. Τροποποιήθηκε από τις με αριθ. Π4γ/Φ15/οικ. 4718/16-28 Σεπτ. 1994 (ΦΕΚ Β΄730) και Π4γ/Φ.18/ Φ.421/οικ. 5560/2-23 Νοεμ. 1994 (ΦΕΚ Β΄869) απ. Υπ. Υγ., Πρόν. και Κοιν. Ασφαλ. Τα άνω επιδόματα αυξήθηκαν από 1-1-1995 από την με αριθ. Π4γ/Φ.18/οικ.2867/14-28 Ιουν. 1995 (ΦΕΚ Β΄568) απ. Υπ. Υγ., Πρόν. και Κοιν. Ασφαλ., κατωτ. αριθ. 31.  Για την αύξηση των επιδομάτων, που καταβάλλονται σε άτομα με ειδικές ανάγκες, μέχρι ποσοστό 20% από 1-1-1995 βλέπε παρ. 4 άρθρ. 14 Νόμ. 2297/8-8 Μαρτ. 1995 (ΦΕΚ Α΄50), Τόμ. 2Α, σελ. 384,90907.
78. ΝΟΜΟΘΕΤ.ΔΙΑΤΑΓΜΑ υπ’ αριθ.865 της 12/21 Απρ.1971(ΦΕΚ Α΄79) Περί ρυθμίσεως οφειλών του Ελληνικού Δημοσίου προς την Αγροτικήν Τράπεζαν της Ελλάδος.
53. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Π.890/391 ΠΟΛ.39 της 29 Ιαν./25 Φεβρ. 1988 (ΦΕΚ Β΄  107) Απαλλαγή από το φόρο προστιθέμενης αξίας της παράδοσης αγαθών και της παροχής υπηρεσιών που πραγματοποιούνται για τις ανάγκες του διοικητικού και τεχνικού προσωπικού των διπλωματικών και προξενικών αποστολών και των διεθνών οργανισμών.  (Αντί για τη σελ. 358,773(α) Σελ.358,773(β) Τεύχος 1329 Σελ. 11 Φόρος Προστιθέμενης Αξίας 28.Ζ.ζ.50-53
31. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 568 της 17/24 Νοεμ. 1988 (ΦΕΚ Α΄264) Σφαγή και Κτηνιατρική Επιθεώρηση των αμνών και εριφίων γάλακτος.
35. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ  ΚΑΙ  ΕΡΓΑΣΙΑΣ Αριθ.50543/9925 της 29 Ιαν./1 Φεβρ. 1977 (ΦΕΚ Β' 59) Περί καθορισμού χιλιομετρικής αποζημιώσεως δια την χρησιμοποίησιν ιδιοκτήτων μεταφορικών μέσων των επί σχέσει εργασίας ιδιωτικού δικαίου μισθωτών του Υπουργείου Συντονισμού. 1.Καθορίζομεν εις δραχ. 2 την παγίαν τιμήν χιλιομετρικής αποζημιώσεως των δι' ιδιοκτήτων επιβατηγών αυτοκινήτων μετακινουμένων δι' υπηρεσίαν υπαλλήλων επί σχέσει εργασίας ιδιωτικού δικαίου του Υπουργείου Συντονισμού. 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 2.Ζ.δ.35 Οδοιπορικά
3. ΑΝΑΓΚ. ΝΟΜΟΣ 1935 της 30 Αυγ./2 Σεπτ. 1939 Περί εκλογής των μελών των διοικητικών συμβουλίων των συλλόγων αμίσθων δικαστικών κλητήρων του Κράτους. (Κατηργήθη δια των Α.Ν. 304/1945 και Ν.Δ. 715/1941 (κατωτ. αρ. 4).
32. ΑΠΟΦΑΣΗ ΥΠΟΥΡΓΩΝ ΑΝΑΠΛΗΡΩΤΗ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 2313.2/1/91 της 8/28 Ιαν. 1991 (ΦΕΚ Β΄ 22) Αύξηση κατά 17% των εισφορών υπέρ ΤΠΑΕΝ. 1.Εγκρίνουμε την απόφαση που πήρε το Διοικητικό Συμβούλιο του Ταμείου Προνοίας Αξιωματικών Εμπορικού Ναυτικού (Τ.Π.Α.Ε.Ν.) κατά την 12η συνεδρίαση της 28.3.90 για την αύξηση της τακτικής μηνιαίας εισφοράς των ασφαλισμένων από 1.7.90 και σε ποσοστό 17%. 2.Να κοινοποιηθεί για άμεση εκτέλεση και να δημοσιευθεί στην Εφημερίδα της Κυβερνήσεως.
27. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ  ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. Φ.144/627  της 6/28 Ιουλ. 1993 (ΦΕΚ Β΄ 559)  (Διορθ. σφαλμ. ΦΕΚ Β΄ 747/27.9.1993) Κατανομή θέσεων προσωπικού στους βαθμούς του άρθρ. 1 του Νόμ. 2085/92 κατά κατηγορία και κλάδο του Ταμείου Αρωγής Υπαλλήλων αρμοδιότητας Υπουργείου Εθνικής Παιδείας και Θρησκευμάτων.
17. ΝΟΜΟΘΕΤ. ΔΙΑΤΑΓΜΑ υπ’ αριθ. 677 της 5/7 Μαΐου 1948 Περί αυθεντικής ερμηνείας στεγαστικών τινών διατάξεων κλπ.
16. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Β4 114/3376 της 14 Δεκ. 1982 /31 Ιαν. 1983 (ΦΕΚ Β΄  35) Αναπροσαρμογή των καταβαλλομένων συντάξεων από το Ταμείο Επικουρικής Ασφαλίσεως Χημικών. Αναπροσαρμόζονται από 1.1.82 οι παρεχόμενες συντάξεις από το Ταμείο Επικουρικής Ασφαλίσεως Χημικών, στους συνταξιούχους των οποίων η έναρξη συνταξιοδότησης εμπίπτει στο μέχρι 31.1.82 χρονικό διάστημα κατά ποσοστό 12%.
14. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΒΙ/Α/14190/1613 της 14 Μαΐου/12 Ιουν. 1984 (ΦΕΚ Β΄  370) Λειτουργία Κρατικού Πολιτικού Αερολιμένα Σκύρου.
19. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/7825 της 9/24 Δεκ. 1980 (ΦΕΚ Β΄ 1301) Περί κυρώσεως Συλλογικής Συμβάσεως Εργασίας πληρωμάτων φορτηγών πλοίων 4.500 τόννων DW και άνω. Ήδη ισχύει η 70114/734/3-18 Φεβρ. 1982 (ΦΕΚ Β΄ 68), (κατωτ. αριθ. 24).
44. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ,  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΚΑΙ ΑΝΑΠΛΗΡΩΤΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 18550/1432 της 11/19 Μαΐου 1988 (ΦΕΚ Β΄304) Καθορισμός όρων και προϋποθέσεων διορισμού μέλους του Δ.Σ. του ΟΑΣ μόνιμης απασχόλησης.
40. ΠΡΑΞΙΣ ΥΠΟΥΓΙΚΟΥ ΣΥΜΒΟΥΛΙΟΥ Αριθ. 89 της 11/30 Ιουν. 1959 Περί εφαρμογής του αναγκαστικού μέτρου της προσωπικής κρατήσεως και κατά των εκπροσώπων κλπ. Νομικών Προσώπων κλπ. Λαβόν υπ' όψιν την παρ. 2 του άρθρ. 4 του Α.Ν. 646/1945 και την σχετικήν εισήγησιν του Υπουργού των Οικονομικών, αποφασίζει: Εν συνεχεία της εις εκτέλεσιν της ως άνω διατάξεως εκδοθείσης υπ' αριθ. 1062/1947 πράξεως του Υπουργικού Συμβουλίου (ΦΕΚ 303/1950) όπως, το αναγκαστικόν μέτρον της προσωπικής κρατήσεως εφαρμόζεται μετά γνώμην της Επιτροπής του άρθρ. 17 του Νόμ. 5940/1933 και κατά των εκπροσώπων ως και παντός προσώπου εντεταλμένου εις την  Διεύθυνσιν των Νομικών Προσώπων εν γένει ως Συνεταιρισμών, Σωματείων, Εταιρειών ετερορρύθμων ή περιωρισμένης ευθύνης κλπ., προσέτι δε και κατά των εν Ελλάδι Διευθυντών, εκπροσώπων ή Πρακτόρων αλλοδαπών εν γένει επιχειρήσεων, ανεξαρτήτως, των κατά της περιουσίας των υποχρέων ληφθέντων αναγκαστικών μέτρων δια την είσπραξιν των οφειλών προς το Δημόσιον εκ πάσης κατηγορίας φόρων, τελών, δασμών, προστίμων κλπ. Εκδόσαν προς τούτο την παρούσαν πράξίν του, δημοσιευθησομένην εις την Εφημερίδα της Κυβερνήσεως.
17. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΧΩΡΟΤΑΞΙΑΣ ΟΙΚΙΣΜΟΥ  ΚΑΙ ΠΕΡΙΒΑΛΛΟΝΤΟΣ Αριθ. οίκοθεν 16339/1314 της 24 Ιουν./30 Ιουλ. 1982 (ΦΕΚ Β΄ 533) Σύσταση Τμήματος Διαχειρίσεως και Διοικητικής Μέριμνας στη Δ/νση Δ/κου του ΥΧΟΠ Καταργήθηκε από το άρθρ. 3 της 76249/1305/27-29 Νοεμ. 1984 (ΦΕΚ Β΄ 841) απόφ. Υπ. Προεδρ. Κυβερν. και Χωρ., Οικ. και Περιβάλλοντος (κατωτ. αριθ. 30).
103. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 652 της 25/29 Οκτ. 1982 (ΦΕΚ Α΄132) Αναπροσαρμογή εξόδων κηδείας συνταξιούχων του Ναυτικού Απομαχικού Ταμείου. Άρθρο μόνο.-Τα έξοδα κηδείας που καταβάλλονται σε όσους επιμελούνται για την κηδεία συνταξιούχων του Ναυτικού Απομαχικού Ταμείου (Ν.Α.Τ.) καθορίζονται σε τρεις μηνιαίες συντάξεις, ποσό ίσο με τη σύνταξη του μήνα θανάτου του συνταξιούχου, χωρίς όμως το συνολικό ποσό να μπορεί να είναι κατώτερο των τριών συντάξεων του κατωτάτου ορίου. Το ανώτατο όριο του συνολικού ποσού που καταβάλλεται σε όσους φροντίζουν για την κηδεία των συνταξιούχων του Ναυτικού Απομαχικού Ταμείου (Ν.Α.Τ.) ορίζεται σε 60.000 δραχμές. Το Π.Δ. 1206/1981 (ΦΕΚ 298 Α/81) «περί αναπροσαρμογής των εξόδων κηδείας των θνησκόντων συνταξιούχων Ναυτικού Απομαχικού Ταμείου», καταργείται από την ημερομηνία ισχύος του παρόντος η οποία άρχεται από της δημοσιεύσεώς του στην Εφημερίδα της Κυβερνήσεως.
19. ΝΟΜΟΣ υπ’ αριθ. 1293 της 1/4 Οκτ. 1982 (ΦΕΚ Α΄ 122) Για την τροποποίηση και συμπλήρωση του Ν.Δ. 1032/1971 «περί του Σώματος Αξιωματικών Αδελφών Νοσοκόμων». Άρθρ.1.-1.(Αντικαθίσταται η παρ. 3 άρθρ. 4 Ν.Δ. 1032/1971, ΦΕΚ Α΄ 232, ανωτ. αριθ. 15). 2.(Προστίθεται παρ. 4 στο άρθρ. 4 Ν.Δ. 1032/1971, ΦΕΚ Α΄ 232, ανωτ. αριθ. 15). Άρθρ.2.-(Αντικαθίσταται η παρ. 4 άρθρ. 5 Ν.Δ. 1032/1971, ΦΕΚ Α΄ 232, ανωτ. αριθ. 15). Άρθρ.3.-(Αντικαθίσταται το άρθρ.7 Ν.Δ. 1032/1971, ΦΕΚ Α΄ 232, ανωτ. αριθ. 15). Μεταβατικές διατάξεις Άρθρ.4.-Οι Αξιωματικοί Αδελφές Νοσοκόμοι που απώλεσαν θέσεις αρχαιότητας κατ’ εφαρμογή των Ν.Δ. 178/1969 και 1032/1971 επειδή τέθηκαν στην κατάσταση διαθεσιμότητας για λόγους κύησης – τοκετού ανακτούν τη θέση τους στην Επετηρίδα την οποία αρχικά κατείχαν, ο δε παραπάνω χρόνος διαθεσιμότητας λογίζεται ως χρόνος πραγματικής υπηρεσίας για όλες τις περιπτώσεις εκτός από τη λήψη αναδρομικών αποδοχών. Καταργούμενες διατάξεις Άρθρ.5.-Κάθε γενική ή ειδική διάταξη που αντίκειται στις διατάξεις του παρόντος καταργείται. Άρθρ.6.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβέρνησης, εκτός αν διαφορετικά καθορίζεται σ’ αυτόν. (Αντί για τη σελ. 1271(δ)  Σελ. 1271(ε) Τεύχος 1193-Σελ. 25 Γυναίκες Νοσοκόμοι 36.Ο.δ.16-19
2. ΒΑΣΙΛΙΚΟΝ ΔΙΑΤΑΓΜΑ της 28 Ιαν./23 Φεβρ. 1952 Περί κυρώσεως του Καταστατικού του Ταμείου Επικουρικής Ασφαλίσεως του Προσωπικού του Ταμείου Συντάξεων Νομικών. Τροποποιηθέν δια του Β.Δ. της 18 Φεβρ./7 Μαρτ. 1959, αντικατεστάθη δια του κατωτ. Β.Δ. 248/1962.
7. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΏΝ Αριθ. 5478α της 3/11 Μαρτ. 1977 ΦΕΚ Β'  217)  Περί των διδασκομένων και εξεταζομένων μαθημάτων εις την Φιλοσοφικήν Σχολήν του Πανεπιστημίου Κρήτης. Ετροποποιήθη δια της υπ’ άριθ. 71727 της 9/25 Αυγ.1997 (ΦΕΚ Β' 813) ομοίας.
47. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ  ΓΕΩΡΓΙΑΣ Αριθ. 45115/π.ε'. της 28 Ιαν.-4 Φεβρ. 1987 (ΦΕΚ Β' 42) (Διορθ. σφαλμ. στο ΦΕΚ Β' 162/2 Απρ.  1987) Προσαρμογή των Κλάδων προσωπικού του Εθνικού Οργανισμού Καπνού (Ν.Π.Δ.Δ.) στις διατάξεις του Προσοντολογίου-Κλαδολογίου. Καταργήθηκε από την περίπτ. ε΄ άρθρ. 36 Π.Δ. 396/17-25 Αυγ. 1988, ΦΕΚ Α' 184, (κατωτ. αριθ. 52). 16.Ι.β.46-47 Καπνικοί Οργανισμοί
2. ΝΟΜΟΘΕΤ. ΔΙΑΤΑΓΜΑ της 28 Μαίου /2 Ιουν. 1936 (ΦΕΚ Α΄ 233) Περί τροποποιήσεως και συμπληρώσεως των διατάξεων «περί προμηθειών του Δημοσίου και εκτελέσεως δημοσίων έργων». Άρθρ.1.-1.Προμήθειαι εκ της αλλοδαπής αφορώσαι εις τον πολεμικόν εφοδιασμόν της Χώρας επιτρέπεται να ενεργώνται, αλλά μόνον εις εντελώς εξαιρετικάς περιπτώσεις όλως επειγούσης ανάγκης κατά παρέκκλισιν από των κειμένων περί ενεργείας προμηθειών του Δημοσίου διατάξεων, κατόπιν προηγουμένης αποφάσεως του Ανωτάτου Συμβουλίου Εθνικής Αμύνης, καθορίζοντος εκάστοτε τον τρόπον της ενεργείας αυτών. 2.Το Ανώτατον Συμβούλιον Εθνικής Αμύνης καθορίζει δι’ αποφάσεως αυτού τα είδη, άτινα ανάγονται εις τον πολεμικόν εφοδιασμόν της Χώρας. Άρθρ.2.-1.Προμήθειαι αφορώσαι εις τον πολεμικόν εφοδιασμόν της Χώρας, καθ’ ας το συμφέροντου Δημοσίου    εξυπηρετείται   ουχί απολύτως εκ του αποτελέσματος του διενεργηθέντος τακτικού ή προχείρου δημοσίου διαγωνισμού ή του αποτελέσματος των συλλεχθεισών ή υποβληθεισών προσφορών, αλλά εν συνδυασμώ τούτου προς τας οικονομικάς δημοσιονομικάς και συναλλαγματικάς συνθήκας της Χώρας, επιτρέπεται όπως, κατά την κρίσιν του αρμοδίου Υπουργού, εισάγωνται εις το Ανώτατον Συμβούλιον Εθνικής Αμύνης, όπερ συνδυάζον πάντα τα ανωτέρω αποφαίνεται τελικώς περί κατακυρώσεως της προμηθείας. (Αντί για τη σελ. 487)  Σελ.487(α) Τεύχος 1386 Σελ. 91 2.Εις την ανωτέρω περίπτωσιν η σύνθεσις του Ανωτάτου Συμβουλίου Εθνικής Αμύνης συμπληρούται δια της συμμετοχής των Υπουργών Εθνικής Οικονομίας και Γεωργίας και του Διοικητού της Τραπέζης της Ελλάδος. Αι ανωτέρω διατάξεις ισχύουσιν εφόσον δεν  αντίκεινται εις την κατωτέρω παρατιθεμένην  νεωτέραν νομοθεσίαν. Δια τας λοιπάς διατάξεις βλ. τόμ. 25 σελ. 238.
2. ΑΠΟΦΑΣΙΣ ΔΙΟΙΚΗΤΙΚΟΙ ΣΥΜΒΟΥ ΛΙΟΥ ΤΟΥ ΙΚΑ Αριθ. 74/32 της 16/30 Νοεμ. 1951 Περί επεκτάσεως της ασφαλίσεως του Ι.Κ.Α. Έχον υπ’ όψιν: α)Τας διατάξεις των άρθρ. 2 παρ. 1, 3, 4, 7 και 13 του Α.Ν. 1846/51 «Περί κοινωνικών Ασφαλίσεων». β)Τας διατάξεις των άρθρ. 1, 2, 3 και 4 του Κανονισμού «Περί τρόπου επεκτάσεως της ασφαλίσεως και υπολογισμού των ασφαλιστικών εισφορών του Ι.Κ.Α.». γ)Σχετικήν έκθεσιν του Ασφαλιστικού Κλάδου της Γενικής Διευθύνσεως του Ι.Κ.Α. (Δ/νσις Εσόδων) και δ)Σχετικήν εισήγησιν του Γενικού Διευθυντού του Ι.Κ.Α., αποφασίζει: α)Όπως αι ασφαλιστικαί περιοχαί των Υποκαταστημάτων του Ιδρύματος Κοινωνικών Ασφαλίσεων και των Τοπικών Παραρτημάτων τούτων, εις α ισχύει η ασφάλισις και κατά του κινδύνου της ανεργίας επεκταθώσιν εις ολόκληρον την περιοχήν των αντιστοίχων ασφαλιστικών κέντρων του τέως Ταμείου Ανεργίας (Κεντρικού Καταστήματος, Υποκαταστημάτων και Παραρτημάτων) πλην των περιοχών, εις ας η ασφάλισις ανεργίας καλύπτει κατηγορίας μόνον τινάς των παρεχόντων εξηρτημένην εργασίαν προσώπων και β)Όπως από της 1ης του μηνός του μεθεπομένου εκείνου της δημοσιεύσεως της αποφάσεως ταύτης του Δ.Σ. εις την Εφημερίδα της Κυβερνήσεως εις τας ως άνω καθοριζομένας ασφαλιστικάς περιοχάς των Υποκαταστημάτων του Ιδρύματος και των Τοπικών Παραρτημάτων τούτων ισχύση η ασφάλισις του Ι.Κ.Α. δι’ άπαντας τους εν άρθρ. 1 παρ. 2 του Α.Ν. 1846/51 αναφερομένους κλάδους ταύτης. 15Β.Η.α.2 Επίδομα Ανεργίας
100. ΑΠΟΦΑΣΗ ΥΠΟΥΡΓΩΝ ΠΡΟΕΔΡ. ΚΥΒΕΡΝΗΣΕΩΣ ΚΑΙ  ΕΜΠΟΡ. ΝΑ ΥΤΙΛΙΑΣ ΑΡΙΘ. 30002/82 της 6/12 Οκτ. 1982 (ΦΕΚ Β΄ 761) Ανασύνθεση Διοικητικού Συμβουλίου του Ν.Α.Τ. 1.Ανασυνθέτουμε μερικά το Διοικητκό Συμβούλιο του Ναυτικού Απομαχικού Ταμείου, ως εξής: α)Πρόεδρος του Διοικητικού Συμβουλίου του Ν.Α.Τ. ορίζεται με απόφαση του Υπουργού Εμπορικής Ναυτιλίας, πρόσωπο που έχει επιστημονικές γνώσεις και πείρα σε θέματα Κοινωνικής Ασφάλισης ή Δημόσιας Διοίκησης γενικά. β)Υπουργικός Επίτροπος στο Ν.Α.Τ. ορίζεται ο Γενικός Γραμματέας του Υ .Ε.Ν. με αναπληρωτή του Ειδικό Σύμβουλο του Υπουργείου ή Ανώτατο Αξιωματικό του Λ.Σ. διοριζόμενο επίσης με απόφαση του Υπουργού Ε.Ν. Κατά τα λοιπά ισχύουν αι σχετικές με το Ν.Α.Τ διατάξεις.
42. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 4149/111 της 18 Ιουλ./1 Σεπτ.  1979 (ΦΕΚ Β’ 738) Περί θεωρήσεως των φορολογικών στοιχείων των ανωνύμων εταιρειών, που εδρεύουν στα Διαμερίσματα Ανατολικής και Δυτικής Αττικής. Τροποποιήθηκε από την Σ. 4076/127/16 Σεπτ. – 10 Νοεμ. 1982 (ΦΕΚ Β’ 898) απόφ. Υπ. Οικονομικών.
33. ΑΣΤΥΝΟΜΙΚΗ ΔΙΑΤΑΞΙΣ υπ’ αριθ. 102 της 5 Ιουν. /1 Ιουλ. 1959 Περί μέτρων αναφερομένων εις τους υπό εκτόπισιν διατελούντας. Εν Αθήναις σήμερον την 5ην του μηνός Ιουνίου του έτους 1959, ημείς ο Διευθυντής της Αστυνομίας Αθηνών Ρακιντζής Θεόδωρος, Αστυνομικός Διευθυντής Α΄, αποσκοπούντες εις την εξασφάλισιν της δημοσίας τάξεως και ασφαλείας και έχοντες υπ’ όψει τας διατάξεις των άρθρ. 2, 167 και 168 κωδικοποιηθέντος Νόμ. 2458/53 «περί Οργανισμού του Σώματος Αστυνομίας Πόλεων (Δ/μα 31.12.57/20.1.58), του άρθρ. 28 του από 4.11.58 Δ/τος «περί Κανονισμού του Αστυνομικού Σώματος» ως και του Α.Ν. 511/1947 «περί μέτρων αναφερομένων εις τους υπό εκτόπισιν διατελούντας διατάσσομεν: Υποχρεώσεις προσώπων τελούντων υπό  εκτόπισιν Άρθρ.1.-Υποχρεούνται άπαντα τα υπό επιτήρησιν άτομα, τα τελούντα βάσει αποφάσεων των Επιτροπών Δημοσίας Ασφαλείας, υπό εκτόπισιν και ευρισκόμενα εν τη περιοχή της Αστυνομικής Διευθύνσεως, είτε προς έκτισιν της εκτοπίσεως είτε εν διακοπή ταύτης όπως: α)Δηλώνωσιν εις το οικείον Παράρτημα Ασφαλείας την διεύθυνσιν της κατοικίας των ως και πάσαν αλλαγήν ταύτης εντός τριών ημερών από της εις αυτήν εγκαταστάσεώς των και β)Παρουσιάζωνται ενώπιον του Προϊσταμένου του οικείου Παραρτήματος Ασφαλείας άπαξ της εβδομάδος και καθ’ ημέραν και ώραν υπό τούτου καθοριζομένην. Απαγόρευσις εις τους υπό εκτόπισιν τελούντας Άρθρ.2.-Απαγορεύεται: α)Η απομάκρυνσις των εν άρθρ. 1 της παρούσης αναφερομένων προσώπων πέραν των ορίων της τέως Διοικήσεως Πρωτευούσης άνευ αδείας της Υποδιευθύνσεως Γενικής Ασφαλείας. β)Η κυκλοφορία των ατόμων τούτων κατά τας ώρας 23.00-06.00 τον χειμώνα και 24.00-05.00 το θέρος. γ)Πάσα συγκέντρωσις τούτων. δ)Η υπό των προσώπων τούτων ίδρυσις πάσης φύσεως συλλόγων. λεσχών και εντευκτηρίων και η συμμετοχή τούτων εις τοιούτους συλλόγους κλπ. και  ε)Η υπό τούτων έκδοσις ως και η μεταξύ αυτών κυκλοφορία εντύπων ή χειρογράφων, άτινα ήθελον θεωρηθή, κατά την κρίσιν ημών, επιβλαβή εις την δημοσίαν τάξιν. Άρθρ.3.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως, οι δε παραβάται αυτής διώκονται και τιμωρούνται συμφώνως τω άρθρ. 1 του Α.Ν. 511/47. Δια τους υπό εκτόπισιν διατελούντας, τους ευρισκομένους εις την περιφέρειαν Πειραιώς εξεδόθη υπό της Αστυνομικής Διευθύνσεως Πειραιώς ή υπ’ αριθ. 70 της 8 Ιουν. /28 Ιουλ. 1959 Αστυν. Διάταξις δι’ ης επιβάλλονται αι αυταί ως άνω υποχρεώσεις. (Μετά την σελ. 128,18(α) Σελ. 128,19 129-19 Αδικήματα κατά της δημοσίας ασφαλείας 8.Δ.α.33 8.Δ.α.33 Αδικήματα κατά της δημοσίας ασφαλείας
2. ΒΑΣΙΛΙΚΟΝ ΔΙΑΤΑΓΜΑ της 10/17 Οκτ. 1938 (ΦΕΚ Α΄ 378) Περί εξετάσεων εν τω Εθνικώ Μετσοβίω Πολυτεχνείω των διπλωματούχων Ανωτάτων Τεχνικών Σχολών της αλλοδαπής προς χορήγησιν αυτοίς αδείας ασκήσεως επαγγέλματος.
6. ΝΟΜΟΘΕΤ. ΔΙΑΤΑΓΜΑ της 2/8 Φεβρ. 1926 Περί επεκτάσεως των περί πλεονεξίας και αισχροκερδείας διατάξεων επί των μισθωμάτων βοσκών. Επεκτείνονται αι διατάξεις του νόμ. 703/1916 (ανωτ.αρ. 2).
73. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 3394 της 1/25 Νοεμ. 1994 (ΦΕΚ Β΄875) Κατηγορίες επιχορηγουμένων δαπανών κατά την υλοποίηση του επιχειρηματικού σχεδίου. (Αντί για τη σελ. 86,411) Σελ. 86,411(α) Τεύχος 1404 Σελ. 43 - 686 Κίνητρα Ιδιωτικών Επενδύσεων στην Περιφέρεια 13.Γ.β.70-73
79. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 91257 της 4/23 Μαρτ. 1994 (ΦΕΚ Β' 190) Συγκρότηση του Υπηρεσιακού Συμβουλίου του Οργανισμού Εργατικής Εστίας (Ο.Ε.Ε.).
3. ΕΓΓΡ ΑΦΟΝ Ι.Κ.Α. Αριθ. 43225 της 6 Δεκ. 1951 Τρόπος υπολογισμού του επιδόματος ανεργίας των επί ποσοστοίς αμειβομένων μισθωτών. Εν σχέσει με τον τρόπον υπολογισμού του τεκμαρτού ημερομισθίου των επί ποσοστοίς αμειβομένων μισθωτών δια τον καθορισμόν του ποσού επιδόματος ανεργίας γνωρίζομεν εις υμάς, ότι δια τον κατά το άρθρ. 37 εδ. α΄ του Α.Ν. 1846/51 υπολογισμόν του ποσού του επιδόματος ανεργίας, όπερ δικαιούνται οι ησφαλισμένοι της ανωτέρω κατηγορίας, οίτινες εντός του τρέχοντος έτους ήθελον αναγγείλει την ανεργίαν των, θα έχη εφαρμογήν προς εξεύρεσιν του μισθού των 30 τελευταίων ημερών εργασίας του 1950 η διάταξις του άρθρ. 6 παρ. 4 του Ν.Δ. 1255/1949, καθ’ ην «μισθωτοί αμειβόμενοι αποκλειστικώς ή κατά κύριον λόγον επί ποσοστοίς δια τον καθορισμόν του επιδόματος ανεργίας θεωρούνται ότι λαμβάνουσι το ημερομίσθιον τεχνίτου της γενικής συλλογικής συμβάσεως εργασίας». Και τούτο διότι αι περιπτώσεις αύται καταλαμβάνονται υπό της εν λόγω διατάξεως, ήτις ίσχυσεν μέχρι της 21-6-51 ημέρας δημοσιεύσεως του Α.Ν. 1846/51, ότε αύτη κατηργήθη δια του άρθρ. 6 παρ. 1 του νόμου τούτου.
6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 326 της 6/22 Απρ. 1966 (ΦΕΚ Α΄ 88) Περί καθορισμού συνολικής αποζημιώσεως ιδιωτών ιατρών εκτελούντων ιατρικάς επί πλοίων και αεροπλάνων επισκέψεις.  (Κατηργήθη δια του άρθρ. 2 του κατωτέρω Π.Δ. 431/1974). 34.Γ.δ.3 Υγειονομικά Δικαιώματα Υγειονομικά Δικαιώματα 34.Γ.δ.4-8
6. ΝΟΜΟΘΕΤ. ΔΙΑΤΑΓΜΑ υπ’ αριθ. 3367 της 20/23 Σεπτ. 1955 (ΦΕΚ Α΄ 258)  Περί μονιμοποιήσεως εκτάκτων υπαλλήλων των Κέντρων Κοινωνικής Προνοίας και Υγειονομικών Υπηρεσιών του Υπουργείου Κοινωνικής Προνοίας. Αντικατεστάθη δια των διατάξεων του νέου Οργανισμού του Υπ. Προνοίας (Β.Δ. 682/1960, ανωτ. σελ. 11).
40. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 17029/375 της 8 Οκτ. 1975 Περί καθορισμού της εκτάσεως της δασμολογικής διευκολύνσεως ειδών εισαγομένων βάσει της Συμφωνίας UNESCO. Καταργήθηκε από την Δ. 5396/452/27 Αυγ.-28 Σεπτ. 1977 (ΦΕΚ Β΄952) αποφ. Υπ. Οικονομικών.
88. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ  ΤΗΣ ΚΥΒΕΡΝΗΣΗΣ ΚΑΙ  ΜΕΤΑΦΟΡΩΝ ΚΑΙ  ΕΠΙΚΟΙΝΩΝΙΩΝ Αριθ. ΔΟΝΣ/17933 της 21/26 Ιαν. 1988 (ΦΕΚ Β΄ 15) Σύσταση και κατάργηση οργανικών μονάδων της Κεντρικής Υπηρεσίας του Υπουργείου Μεταφορών και Επικοινωνιών. Καταργήθηκε από το εδάφ. ια άρθρ. 41 του Π.Δ. 198/3-9 Μαΐου 1988 (ΦΕΚ Α΄ 86) (κατωτ. αριθ. 90).